**รายงานการประชุมสำนักงานเกษตรอำเภอบางมูลนาก ประจำเดือนกุมภาพันธ์ 2567**

**ครั้งที่ 2/2567**

**เมื่อวันที่ 6 กุมภาพันธ์ 2๕66 เวลา 13.30 น.**

**ณ ห้องประชุมสำนักงานเกษตรอำเภอบางมูลนาก อำเภอบางมูลนาก จังหวัดพิจิตร**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**ผู้มาประชุม**

1. นางสาวสุกัลยา นาคเพ็ง เกษตรอำเภอบางมูลนาก ประธาน

2. นางวนิดา พาเหมาะ นักวิชาการส่งเสริมการเกษตรชำนาญการ

3. นางสาวจุฑามาศ กล่อมจิตร นักวิชาการส่งเสริมการเกษตรชำนาญการ

4. นางสาวลลิตตา พานิชผล นักวิชาการส่งเสริมการเกษตรปฏิบัติการ

 5. นางชุติกาญจน์ พรเจริญฤทธิ์ เจ้าพนักงานธุรการชำนาญงาน

6. นายอธิศักดิ์ ทองเลิศ นักวิชาการส่งเสริมการเกษตร

7. นางฐานิตา นาคอ่อน เจ้าพนักงานธุรการ

8. นายรุ่ง น้อยทวี พนักงานทั่วไป

**ผู้ไม่มาประชุม**

-

**เริ่มประชุมเวลา 13.30 น.**

 นางสาวสุกัลยา นาคเพ็ง เกษตรอำเภอบางมูลนาก เป็นประธานในที่ประชุมได้กล่าวเปิดประชุม และดำเนินการประชุมตามระเบียบวาระต่าง ๆ ดังต่อไปนี้

**ระเบียบวาระที่ 1 เรื่องที่ประธานแจ้งให้ที่ประชุมทราบ**

 1.เรื่องจากอำเภอบางมูลนาก

 1.1 แนะนำข้าราชการย้ายมาดำรงตำแหน่งในอำเภอบางมูลนาก

 -นายธงชัย ขิมมากทอง นายอำเภอบึงนาราง จังหวัดพิจิตร ย้ายมาดำรงตำแหน่ง นายอำเภอบางมูลนาก จังหวัดพิจิตร

 -นางสาวชลกานต์ ขวัญเมือง ปลัดอำเภอ กลุ่มงานทะเบียนและบัตร ที่ทำการปกครองตะพานหิน มาดำรงตำแหน่งปลัดอำเภอ กลุ่มงานบริหารงานปกครอง ที่ทำการปกครองบางมูลนาก

 -นายวีรภัทร กันภัย ปลัดอำเภอ กลุ่มงานทะเบียนและบัตร ที่ทำการปกครองทับคล้อ มาดำรงตำแหน่งปลัดอำเภอ กลุ่มงานทะเบียนและบัตร ที่ทำการปกครองบางมูลนาก

**ที่ประชุม** รับทราบ

**ระเบียบวาระที่ 2 เรื่องการรับรองรายงานการประชุมครั้งที่ 1/2567**

**มติที่ประชุม** รับรองรายงานในการประชุมเกษตรอำเภอประจำเดือนมกราคม 2567

**ระเบียบวาระที่ 3 เรื่องสืบเนื่อง**

 ไม่มี

 /**ระเบียบวาระที่ 4 เรื่องเพื่อทราบ**...

-2-

**ระเบียบวาระที่ 4 เรื่องเพื่อทราบ**

 **ฝ่ายบริหารทั่วไป**

1. ผลการเบิกจ่ายงบประมาณประจำปีงบประมาณ พ.ศ. 2566 (งบประมาณ พ.ศ.2566 ไปพลางก่อน) ภาพรวมของจังหวัดสูงกว่าเป้าหมาย ตัดยอด ณ วันที่ 26 มกราคม 2567

2. สรุปผลการใช้จ่ายงบประมาณรายจ่ายประจำปีงบประมาณ พ.ศ. 2566 ไปพลางก่อน ตัดยอด ณ วันที่ 26 มกราคม 2567 บางมูลนาก งบที่เบิกจ่าย 56,700 บาท คิดเป็น 100%

**ที่ประชุม** รับทราบ

 **ฝ่ายยุทธศาสตร์และสารสนเทศ**

1.รายงานผลการประกวด ศพก. ดีเด่น ระดับจังหวัด ปี 2567 รางวัลชนะเลิศ ได้รับโล่รางวัล และใบประกาศเกียรติคุณพร้อมเงินรางวัล 5,000 บาท ได้แก่ นายชิต ปานพลอย เกษตรต้นแบบ ศูนย์เรียนรู้เศรษฐกิจพอเพียง บ้านลำประดาเหนือ หมู่ที่ 7 ตำบลวังตะกู อำเภอบางมูลนาก จังหวัดพิจิตร เครือข่ายศูนย์เรียนรู้การเพิ่มประสิทธิภาพการผลิตสินค้าเกษตร อำเภอบางมูลนาก

2.ผลการขึ้นทะเบียน/ปรับปรุงทะเบียนเกษตรกร และการวาดแปลง ตัดยอด ณ วันที่ 26 มกราคม 2567

 -ขึ้นทะเบียน เป้าหมาย 7,556 ผล 1,433 ร้อยละ 19

 -วาดแปลง เป้าหมาย 3,590 ผล 123 ร้อยละ 3

3.กรมส่งเสริมการเกษตร ได้เน้นย้ำข้อมูลทะเบียนเกษตรกรที่ถูกดึงเข้าสู่ระบบข้อมูลเกษตรกรผู้ประสบภัยพิบัติด้านพืช ต้องเป็นข้อมูลที่ถูกต้อง ผ่านกระบวนการตรวจสอบทางระบบโปรแกรม และเกษตรกรได้ลงนามรับทราบข้อมูลของตนเอง เพื่อให้ข้อมูลทะเบียนเกษตรกรมีความถูกต้อง มีความน่าเชื่อถือจากบุคคลภายนอก และปลอดภัยจากการร้องเรียน จึงมีการกำหนดแนวทางแก้ไขข้อมูล 2 รูปแบบ ดังนี้

 3.1กรณีที่ข้อมูลยังไม่ถูกดึงเข้าระบบ หรือข้อมูลที่ยังไม่ถูกส่งให้กับ ธกส. เพื่อโอนเงินในโครงการต่าง ๆ ให้เป็นอำนาจของจังหวัดเป็นผู้อนุมัติ

 3.2กรณีที่ข้อมูลถูกดึงเข้าสู่ระบบข้อมูลเกษตรกรผู้ประสบภัยพิบัติด้านพืช หรือเป็นข้อมูลที่ถูกส่งให้กับ ธกส. เพื่อโอนเงินในโครงการต่าง ๆ เรียบร้อยแล้ว ให้เป็นอำนาจของกรมฯ เป็นผู้อนุมัติ โดยสำนักงานเกษตรจังหวัดต้องรวบรวมข้อมูลจัดทำหนังสือถึงกรมส่งเสริมการเกษตรเพื่อขออนุมัติตีกลับข้อมูล

 ขอให้เกษตรอำเภอปฏิบัติตามประเด็นเน้นย้ำ ซึ่งดำเนินการแก้ไขข้อมูลอย่างระมัดระวัง ควบคุมเจ้าหน้าที่ให้บันทึกเฉพาะที่ขออนุมัติเท่านั้น

4.รายงานสถานการณ์การผลิตพืชเศรษฐกิจสำคัญของจังหวัดพิจิตร ตัดยอด ณ วันที่ 26 มกราคม 2567

 ข้าวนาปี 2566/67 ทบก. 7,248 ครัวเรือน 189,623 ไร่

 รต. 7,924 ครัวเรือน 189,264 ไร่

 อ้อยโรงงาน 2566/67 ทบก. 24 ไร่ รต. 18 ไร่ ข้าวโพดเลี้ยงสัตว์ รุ่น 1 2566/67 ทบก. 131 ไร่ เอกฯ 74 ไร่

 /ข้าวโพดเลี้ยงสัตว์ รุ่น 2...

-3-

 ข้าวโพดเลี้ยงสัตว์ รุ่น 2 2566/67 เอกฯ 216 ไร่ รต. 120 ไร่

 มะม่วง 2566/67 ทบก. 79 ไร่ รต. 144 ไร่

 ส้มโอ 2566/67 ทบก. 6.5 ไร่ รต. 9.5 ไร่

5.บริษัทเกษตรทันใจ จำกัด ขอความอนุเคราะห์เข้าร่วมกิจกรรมของสำนักงานเกษตรจังหวัดพิจิตร และสำนักงานเกษตรอำเภอทุกอำเภอ เพื่อประชาสัมพันธ์แอพพลิเคชั่น “เกษตรทันใจ” เพื่อให้เกษตรกรเข้าถึงปัจจัยการผลิตด้านสินค้า และบริการ โดยไม่มีค่าใช้จ่ายในการลงทะเบียน

 6.แผนการปฏิบัติงานตามระบบส่งเสริมการเกษตร สำนักงานเกษตรจังหวัดพิจิตร ประจำเดือนกุมภาพันธ์ 2567

 - วันที่ 2 กุมภาพันธ์ 2567 วันประชุมสำนักงานเกษตรอำเภอประจำเดือน (DM)

 - วันที่ 6 กุมภาพันธ์ 2567 แผนนิเทศงานระบบส่งเสริมการเกษตร

 เวลา 09.00-12.00 น. ทีม B

 - วันที่ 29 กุมภาพันธ์ 2567 ประชุมเกษตรอำเภอประจำเดือน (MM)

7.แนวทางประชาสัมพันธ์งานส่งเสริมการเกษตรของอธิบดีกรมส่งเสริมการเกษตร

 -ปรับวิธีการประชาสัมพันธ์ โดยมองจากเป้าหมายสุดท้ายของโครงการ แล้วแบ่งช่วงเวลาการประชาสัมพันธ์ให้เหมาะสม

 -ปรับโครงสร้างการเขียนข่าวประชาสัมพันธ์ใหม่ให้ครบทุกมิติ ใคร ทำอะไร ที่ไหน อย่างไร

 -ทำให้ Storyboard ภาพรวมงานของกรมส่งเสริมฯ ตั้งแต่ต้นปีจนถึงสิ้นปี

8.แผนประชาสัมพันธ์ของกรมส่งเสริมการเกษตร ไตรมาสที่ 1-2 (ธันวาคม-มีนาคม)

 8.1โครงการอันเนื่องมาจากพระราชดำริ

 8.2การพัฒนาภาคการเกษตรด้วยโมเดลเศรษฐกิจ BCG

 8.3การเปลี่ยนแปลงสภาพภูมิอากาศ (Climate Change)

 8.4เกษตรอัตลักษณ์พื้นถิ่น

 8.5การสร้างความเข้มแข็งให้กับเกษตรกรและสถาบันเกษตรกร

 8.6ประเด็นงานที่เกี่ยวข้องอื่น ๆ

9.ตัวชี้วัดด้านการประชาสัมพันธ์ของเกษตรจังหวัดพิจิตร ระดับ 5 คะแนน จะต้องมีการประชาสัมพันธ์ผ่านสื่อออนไลน์ ไม่น้อยกว่า 20 ข่าวต่อเดือน และสื่อมวลชนอย่างน้อย 7 ข่าวต่อเดือน ในระบบการบันทึก <https://reportnews.doae.go.th>

10.การสร้างการรับรู้เกี่ยวกับการประชาสัมพันธ์ให้กับเจ้าหน้าที่

 10.1 การประชาสัมพันธ์ผลงาน ให้ดำเนินการตามแนวทางของอธิบดีกรมส่งเสริมการเกษตร

 10.2 การประชาสัมพันธ์เชิงวิชาการ เช่น การรณรงค์การหยุดเผา การเตือนภัยการระบาดศัตรูพืช ให้มีการประชาสัมพันธ์ล่วงหน้า และต่อเนื่อง

**มติที่ประชุม** รับทราบ

**/ฝ่ายส่งเสริมและพัฒนาการผลิต** **…**

-4-

**ฝ่ายส่งเสริมและพัฒนาการผลิต**

1.รายงานสถานการณ์การเพาะปลูกพืชฤดูแล้ง เดือนพฤศจิกายน – มกราคม 2567 ขอให้อำเภอรายงานผลทุกวันอังคารของสัปดาห์ ผ่านทางระบบสารสนเทศการผลิตทางการเกษตร เริ่มรายงานตั้งแต่วันที่ 1 พฤศจิกายน 2566 – 30 เมษายน 2567

ข้าวเจ้า 48,310.25

ข้าวโพดเลี้ยงสัตว์ 120.00

รวม ข้าว/พืชไร่/พืชผัก 48,440.25

2.โครงการสินค้าเกษตรและบริการมูลค่าสูง 1 ท้องถิ่น 1 สินค้าเกษตรมูลค่า เพื่อให้เกษตรกรมีรายได้เพิ่มขึ้น 3 เท่า ใน 4 ปี (ภายในปี 2570) มีแปลงคัดเลือก จำนวน 2 แปลง

 2.1 แปลงใหญ่มะม่วง ตำบลวังทับไทร อำเภอสากเหล็ก

 2.2 แปลงใหญ่ส้มโอ ตำบลโพธิ์ประทับช้าง อำเภอโพธิ์ประทับช้าง

**มติที่ประชุม** รับทราบ

**ฝ่ายส่งเสริมและพัฒนาเกษตรกร**

1. ศูนย์เรียนรู้การบริหารจัดการสินค้าเกษตร ตลาดเกษตรกรจังหวัดพิจิตร เพื่อสร้างมูลค่าเพิ่มสินค้าด้านการเกษตร เพิ่มช่องทางการจำหน่ายผลผลิตการเกษตร ผลิตภัณฑ์ สินค้าแปรรูปสินค้าหัตถกรรม ที่มีคุณภาพของเกษตรกรและพัฒนาทักษะทางด้านการตลาดเปิดโอกาสให้เกษตรกรเป็นผู้ประกอบการด้านการตลาด พัฒนาสินค้าการเกษตรไปสู่ความเข้มแข็งมั่นคงและยั่งยืนซึ่งเปิดให้จำหน่ายสินค้าในวันพฤหัสบดีของทุกสัปดาห์ระหว่างเวลา 09.00 – 15.00 น. กลุ่มส่งเสริมและพัฒนาเกษตรกรขอรายงานผลการจำหน่ายสินค้าศูนย์เรียนรู้การบริหารจัดการสินค้าเกษตร (ตลาดเกษตรกร) จังหวัดพิจิตร ประจำเดือนพฤศจิกายน 2566 ดังนี้

รวมยอดจำหน่าย เดือนธันวาคม 2566 ยอดจำหน่ายเป็นเงิน 162,110 บาท

รวมยอดจำหน่าย เดือนมกราคม 2567 ยอดจำหน่ายเป็นเงิน 137,705 บาท

ประเภทสินค้าขายดี 1)อาหาร/สินค้าเกษตรแปรรูป 2)พืชผัก ผลไม้ 3)สมุนไพร

ขอให้ประชาสัมพันธ์และแจ้งเกษตรกรนำสินค้ามาจำหน่าย

ปัญหาและอุปสรรค คือ การบริหารจัดการร้านค้าที่เข้ามาจำหน่ายสินค้าประจำยังไม่คงที่ และประประเภทสินค้ายังไม่มีความหลากหลาย ขาดสินค้า เช่น สินค้าปศุสัตว์/แปรรูป สินค้าประมงสด/แปรรูป พืชผักมีจำนวนน้อย

2.การช่วยเหลือเกษตรกรผู้ประสบภัยพิบัติ ด้านอุทกภัย พื้นที่ 7 อำเภอ สำนักงานเกษตรจังหวัดฯ รวบรวมรายงานการประชุมคณะกรรมการให้ความช่วยเหลือผู้ประสบภัยพิบัติระดับอำเภอ (ก.ช.ภ.อ.) และส่งสือพร้อมรายงานฯ เพื่อขอเปิดประชุมให้ทาง สำนักงานป้องกันและบรรเทาสาธารณภัยจังหวัดพิจิตร เมื่อวันที่ 25 มกราคม 2567 แล้ว

**มติที่ประชุม** รับทราบ

**/ฝ่ายอารักขาพืช** **…**

-5-

**ฝ่ายอารักขาพืช**

 1.แนวทางการดำเนินการรณรงค์ไม่เผาในพื้นที่การเกษตร

 - เน้นย้ำการขึ้นทะเบียนเกษตรกร

 - ภาพข่าวการจัดการเศษวัสดุ

 -ช่วงเฝ้าระวัง เดือน ก.พ.-เม.ย. (ฤดูนาปรัง)

 -กรณีพบจุด Hot Spot ขึ้น ถ้าเข้าไปตรวจสอบแล้วไม่ใช่ ให้รายงานเสนอ นอภ. ไว้เป็นหลักฐาน

 -ประสานผู้นำหากมีในพื้นที่ขอรูปภาพส่งให้ กษอ.รวบรวม

 2.ถ้าต้องการตัดตอซังด้วยโรงไฟฟ้าชีวมวลมีรถให้ ขอให้แจ้งล่วงหน้า ราคา 1,000 บาท/ตัน ความชื้นได้ถึง 20% เกี่ยวข้าวแล้ว 1 วัน ก็สามารถอัดฟางได้ ต้องมีการขายให้โรงไฟฟ้าก่อน

 ให้ประชาสัมพันธ์ในที่ประชุมกำนัน ผู้ใหญ่บ้าน

**มติที่ประชุม** รับทราบ

**ระเบียบวาระที่ 5 เรื่องเพื่อพิจารณา**

 **ไม่มี**

**ระเบียบวาระที่ 6 เรื่องอื่น ๆ**

 เรื่องจากอำเภอบางมูลนาก

 1.ถ้ามีเรื่องเร่งด่วนโทรหานายอำเภอได้โดยตรง มีข้อสงสัยโทรหาได้ 24 ชม.

 2.เรื่องหนังสือ นายอำเภอจะเซนต์ทุกวัน และขอให้ตรวจสอบความถูกต้อง/ระเบียบ

 3.การร่วมงานของหัวหน้าส่วนราชการถ้าว่างไม่ติดภารกิจขอให้ร่วมกิจกรรม

 4.การสวดมนต์ขอให้หัวหน้าส่วนร่วมกิจกรรม พร้อมเจ้าหน้าที่ในสังกัด

 5.งานพิธีเจริญพระพุทธมนต์เฉลิมพระเกียรติถวายพระพรชัยมงคลแด่พระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 6 รอบ 28 กรกฎาคม 2567 ในวันพุธที่ 28 กุมภาพันธ์ 2567 เวลา 15.00 น. ณ วัดปากคลองไข่เน่า หมู่ที่ 1 ตำบลหอไกร อำเภอบางมูลนาก จังหวัดพิจิตร

 6.การคัดเลือกคนดีศรีจังหวัด ประจำปีงบประมาณ พ.ศ.2567 ขอให้ประชาสัมพันธ์หน่วยงาน และเครือข่ายทุกภาคส่วนเข้าร่วมเสนอชื่อ “คนดีศรีจังหวัด” เป็นรูปเล่ม จำนวน 2 ชุด

**มติที่ประชุม** รับทราบ

**ปิดการประชุมเวลา 15.30 น.**

(ลงชื่อ) ชุติกาญจน์ พรเจริญฤทธิ์ ผู้จดรายงานการประชุม

 (นางชุติกาญจน์ พรเจริญฤทธิ์)

 เจ้าพนักงานธุรการชำนาญงาน

(ลงชื่อ) สุกัลยา นาคเพ็ง ผู้ตรวจรายงานการประชุม

 (นางสาวสุกัลยา นาคเพ็ง)

 เกษตรอำเภอบางมูลนาก